
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 286 

10 Απριλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση της 14887/Α 6506/ 
20.7.95 απόφασης με θέμα «Τροποποίηση Συντονι¬ 


στικής Επιτροπής για τον Προγραμματισμό, την Ορ¬ 
γάνωση, τον Συντονισμό και την υλοποίηση της Ανα¬ 
διάρθρωσης του Συστήματος των γεωργικών στατι¬ 
στικών στην Ελλάδα», καθώς και της 8440/Α 3144/ 

30.4.96 όμοιας απόφασης. 1 

Δαπάνες σύναψης, έκδοσης και εξυπηρέτησης κ.λ.π. 

των Δανείων του Δημοσίου. 2 

Μετονομασία της ειδικότητας «μηχανικός κατασκευής 
εργαλειοσυατημάτων» σε «τεχνίτης κατασκευαστής 

εργαλείων και καλού π ιών». 3 

Αύξηση των συντάξεων των Κλάδων Κύριας & Επικου¬ 
ρικής Ασφάλισης του Τ.Α.Ν.ΠΎ. 4 

Σύσταση αμιγούς Κοινοτικής Επιχείρησης στην Κοινό¬ 
τητα Ανω Λαψίστας Ν. Ιωαννίνων με την επωνυμία: 
«ΠΝΕΥΜΑΤΙΚΟ-ΠΟΛΙΤΙΣΤΙΚΟ ΚΕΝΤΡΟ ΑΝΩ ΛΑ- 

ΨΙΣΤΑΣ» . 6 

Σύσταση Ν.Π.Δ.Δ. στην Κοινότητα Κάτω Λαψίστας Ν. 
Ιωαννίνων με την επωνυμία: «ΥΠΗΡΕΣΙΑ ΠΡΑΣΙ¬ 
ΝΟΥ ΚΑΤΩ ΛΑΨΙΣΤΑΣ» . 6 


Σύσταση Ν.Π.Δ.Δ. στην Κοινότητα Κάτω Λαψίστας Ν. 
Ιωαννίνων με την επωνυμία: «ΚΕΝΤΡΟ ΙΑΤΡΙΚΗΣ 


ΠΡΟΛΗΨΗΣ ΚΑΙ ΠΡΟΝΟΙΑΣ ΚΑΤΩ ΛΑΨΙΣΤΑΣ» . 7 
Σύσταση συνδέσμου Δήμων Αγ. θεοδώρων και Κοινο¬ 
τήτων Γαλατακίου, Ισθμιας, Κατακαλίου, Κόρφου 
καιΣοφικοϋ με την επωνυμία «Σύνδεσμος ΟΤΑ προ¬ 
στασίας του Σαρωνικού Κόλπου - Ο ΣΑΡΩΝI- 

ΚΟΣ» . 8 

Σύσταση Νομικού Προσώπου στο Δήμο Κέας Ν. Κυκλά¬ 
δων με την επωνυμία: «Σχολική Επιτροπή 2θέσιου 
Δημοτικού Σχολείου και Νηπιαγωγείου Κσρησ- 

σίας» . 9 

Ψήφιση Ο.Ε.Υ. Κοινότητας Μύθων Ν. Λασιθίου.10 


Διορθώσεις Σφαλμάτων 

Διόρθωση σφάλματος στη 15212/2.12.91 απόφαση 
του Νομάρχη και την 466/24.1.97 απόφαση Αναπλ. 
Περιφ. Δ/ντή Ν. Κυκλάδων .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5615/Α/2439 ( 1 } 

Τροποποίηση και συμπλήρωση της 14887/Α 6506/ 
20.7.95 απόφασης με θέμα «Τροποποίηση Συντονιστι¬ 
κής Επιτροπής για τον Προγραμματισμό, την Οργά¬ 
νωση, τον Συντονισμό και την υλοποίηση της Αναδιάρ¬ 
θρωσης του Συστήματος των γεωργικών στατιστικών 
στην Ελλάδα», καθώς και της 8440/Α 3144/30.4.96 
όμοιας απόφασης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α. -του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γ.Γ, ΕΣΥΕ», 
β - του Π.Δ. 402/26.8.88 «περί οργανώσεως του 
Υπουργείου Γεωργίας», 

γ. - του Ν. 1558/85 «Κυβέρνηση και Κυβερνητικά Όρ¬ 
γανα». 

2. - Την από 16.7.85 (85/360/Ε.ΕΌ.) απόφαση του 
συμβουλίου των Ευρωπαϊκών Κοινοτήτων για την αναδιάρ- 
θωση του συστήματος γεωργικών ερευνών της Ελλάδας 
με χρηματική συνεισφορά από την Κοινότητα. 

3. - Την 14887/Α 6506/20.7.95 απόφαση με θέμα 
«Τροποποίηση Συντονιστικής Επιτροπής για τον Προ¬ 
γραμματισμό, την Οργάνωση, τον Συντονισμό και την υλο¬ 
ποίηση της Αναδιάρθρωσης του Συστήματος των γεωργι¬ 
κών στατιστικών στην Ελλάδα», 

4. - Την 8440/Α 3144/30.4,96 απόφαση με θέμα «Τρο¬ 
ποποίηση και συμπλήρωση της 14887/Α 6506/20.7.95 
απόφασης με θέμα «Τροποποίηση Συντονιστικής Επιτρο¬ 
πής για τον Προγραμματισμό, την Οργάνωση, τον Συντονι¬ 
σμό και την υλοποίηση της Αναδιάρθρωσης του Συστήμα¬ 
τος των γεωργικών στατιστικών στην Ελλάδα», 

5. - Σχετική εισήγηση της Δ/νσης Πρωτογενή Τομέα της 
Γ.Γ.ΕΣΥΕ, αποφασίζουμε: 

I. - Τροποποιούμε και συμπληρώνουμε τις 14887/Α 
6506/20.7.95 και 8440/Α 3144/30.4.97, αποφάσεις ως 
εξής: 

1. Ορίζουμε ως αναπληρωτή της Σοφίας Σπυροπούλου, 
Προϊσταμένης της Δ/νσης Πρωτογενή Τομέα, τον Κων/νο 
Ρόντο, Προϊστάμενο του Α' Τμήματος της Δ/νσης Πρωτο¬ 
γενή Τομέα. 

II. - Ορίζουμε συντονιστή για τις υπηρεσιακές μονάδες 
της Γ.Γ.ΕΣΥΕ τον Νίκο Καραβίτη Γενικό Γραμματέα 
ΕΣΥΕ, αναπληρούμενο από την Κων/να Γκολφινοπούλου, 
Γενική Διευθύντρια ΕΣΥΕ. 

III. - Ορίζουμε συντονιστή για τις υπηρεσιακές μονάδες 
του Υπουργείου Γεωργίας τον Γεώργιο Κουμαντάκη, Γε¬ 
νικό Γραμματέα του Υπουργείου Γεωργίας, αναπληρού- 
μενο από τον Π. Σάββα, Προϊστάμενο της Δ/νσης Αγροτι¬ 
κής Πολιτικής και Τεκμηρίωσης του Υπουργείου Γεωρ¬ 
γίας. 

IV. - Κατά τα λοιπά ισχύουν όπως έχουν οι 14887/Α 
6506/20.7.95 και 8440/Α 3144/30.4.96 αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Σ. ΤΖΟΥΜΑΚΑΣ 

- 4 - 

Αριθ. 2021180/2981/0023 (2) 

Δαπάνες σύναψης, έκδοσης και εξυπηρέτησης κ.λ.π. των 

Δανείων του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 64 παρ. 3 του Ν. 2362/95 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Τις διατάξεις του άρθρου 1 «Ρύθμιση θεμάτων Δημο¬ 
σίου Χρέους» του Ν. 2187/94. 

3. Τις διατάξεις των άρθρων 5 έως και 12 του Ν. 2198/ 
94. 

4. Την αριθμ. 1107147/1239/0006Α74.10.1996 από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Άρθρο 1 

Σύναψη Δημοσίων Δανείων 

Τα Δάνεια του Δημοσίου συνάπτονται σύμφωνα με τα 
οριζόμενα από τους εκάστοτε ισχύοντες ειδικούς νόμους. 

- Η σύναψη και διάθεση των δια τίτλων εκδιδομένων δα¬ 
νείων δύναται να γίνεται με δημόσια εγγραφή, με δημο¬ 
πρασία, με ιδιωτική τοποθέτηση ή με οποιαδήποτε άλλη 
σύγχρονη μέθοδο προσφέρεται διεθνώς. 

Οι τίτλοι των δανείων δύνανται να είναι σε φυσική 
μορφή ή σε μορφή λογιστικών εγγράφων (άυλοι τίτλοι). 

- Τα Δάνεια του Δημοσίου δύνανται να συνάπτονται και 
με την συνομολόγηση ουμβάσεως ή συμβάσεων με τον ή 
τους εκάστοτε δανειστές. 

Άρθρο 2 

Πραγματοποίηση Δανείων 

1. Τα Δάνεια του Δημοσίου εμφανίζονται και τηρούνται 
σε χωριστούς για κάθε δάνειο λογαριασμούς, καταχωρού- 
νται δε στους λογαριασμούς αυτούς μόλις αυτό πραγματο¬ 
ποιηθούν εξ ολοκλήρου ή τμηματικά, ανεξάρτητα από την 
εισαγωγή του προϊόντος των Δανείων του Δημοσίου στα 
έσοδα του Κρατικού Προϋπολογισμού ή της τήρησης του 
προϊόντος τους σε προσωρινούς λογαριασμούς υπέρ του 
Ελληνικού Δημοσίου στο εσωτερικό ή το εξωτερικό. 

2. Η τήρηση και παρακολούθηση των λογαριασμών των 


Δανείων του Δημοσίου γίνεται με χειρόγραφο τρόπο, με 
μηχανογραφικά μέσα ή με οποιονδήποτε άλλο σύγχρονο 
τρόπο λογιστικής παρακολούθησης λογαριασμών. 

Άρθρο 3 

Εξυπηρέτηση των Δημοσίων Δανείων 

1. Οι αναγκαίες πιστώσεις για την εν γένει εξυπηρέτηση 
των Δανείων του Δημοσίου εγγράφονται σε ειδικούς κατά 
κατηγορία δαπάνης κωδικούς αριθμούς εξόδων, στον 
Προϋπολογισμό εξόδων του Υπουργείου Οικονομικών. 

2. Οι πληρωμές τοκοχρεωλυσίων και διαφόρων άλλων 
δαπανών για την εξυπηρέτηση των Δανείων του Δημοσίου 
γίνονται κατόπιν σχετικών εντολών της Δ/νσης Δημοσίου 
Χρέους του Υπουργείου Οικονομικώνμε χρέωση του λο¬ 
γαριασμού του Ε.Δ. Νο 200 «Ε.Δ. Συγκέντρωση Εισπρά¬ 
ξεων και Πληρωμών», ο οποίος τηρείται στην Τράπεζα της 
Ελλάδος, ή με χρέωση άλλων λογαριασμών του Δημοσίου 
που τηρούνται στην Τράπεζα αυτή ή σε άλλο Πιστωτικό 
Ίδρυμα του εσωτερικού ή εξωτερικού. 

3. Όλες οι δαπάνες που αναφέρονται στη σύναψη, συ¬ 
νομολόγηση, έκδοση, πραγματοποίηση, εκτύπωση τί¬ 
τλων, διαφήμιση, αμοιβή νομικών συμβούλων, εξυπηρέ¬ 
τηση, στην κάθε είδους προμήθεια, καθώς και κάθε άλλη 
δαπάνη που έχει σχέση με την όλη διαδικασία των Δανείων 
του Δημοσίου βαρύνουν τις πιστώσεις που αναγράφονται 
στον προϋπολογισμό εξόδων του Υπουργείου Οικονομι¬ 
κών και εκτελούνται κατά παρέκκλιση των διατάξεων του 
Ν. 2362/1995. 

4. Η τοκοχρεωλυτική εξυπηρέτηση των ομολογιακών εν 
γένει δανείων και οι πληρωμές των λαχνών, ενεργούνται 
σε βάρος των ειδικών λογαριασμών προβλέψεων, που 
ανοίγονται στις πληρώτριες Τράπεζες ή οπουδήποτε αλ¬ 
λού, ύστερα από εντολές της Δ/νσης Δημοσίου Χρέους 
του Υπουργείου Οικονομικών με χρέωσή των λογαρια¬ 
σμών του Δημοσίου που αναφέρονται στην παράγραφο 2 
του άρθρου αυτού. 

5. Οι πληρωμές εν γένει υποχρεώσεων του Δημοσίου 
Χρέους καθώς και οι συναφείς παράλληλες δαπάνες δύ- 
νανται να ενεργούνται, είτε απ' ευθείας, είτε μέσω ειδι¬ 
κών λογαριασμών προβλέψεων, που ανοίγονται όπως ορί¬ 
ζεται στις προηγούμενες παραγράφους. 

6. Όλες οι δαπάνες που αναφέρονται στις προηγούμε¬ 
νες παραγράφους τακτοποιούνται με την έκδοση χρηματι¬ 
κών ενταλμάτων ή άλλων τίτλων πληρωμής, που εξοφλού¬ 
νται συμψηφιστικά εις βάρος των αντίστοιχων πιστώσεων 
που έχουν εγγράφει στον προϋπολογισμό του Υπουργείου 
Οικονομικών. 

7. Τα δικαιολογητικά βάσει των οποίων τακτοποιούνται 
οι σχετικές δαπάνες καθορίζονται στις εντολές πληρω¬ 
μής, βάσει των οποίων ενεργούνται οι πληρωμές ή ανοίγο¬ 
νται οι σχετικοί λογαριασμοί προς την Τράπεζα Ελλάδος ή 
οπουδήποτε αλλού. 

Άρθρο 4 

Τίτλοι Δημοσίων Δανείων 

1. Σε περιπτώσεις έκδοσης δανειακών τίτλων του Δημο¬ 
σίου σε φυσική μορφή, η εκτύπωση των τίτλων των Δα¬ 
νείων του Δημοσίου γίνεται από το Ίδρυμα Εκτύπωσης 
Τραπεζογραμματίων και Αξιών (ΙΕΤΑ) της Τράπεζας της 
Ελλάδος ή άλλη εκτυπωτική μονάδα του εσωτερικού ή του 
εξωτερικού. 

Η προμήθεια του ειδικού χάρτου για την εκτύπωση γίνε¬ 
ται με έγκριση της Διεύθυνσης Δημοσίου Χρέους του 

Υπουργείου Οικονομικών από το Ι.Ε.Τ. Α. ή από άλλη εκτυ- 
πωτική μονάδα του εσωτερικού ή του εξωτερικού, 

2. Ο τύπος και το κείμενο των τίτλων των Δανείων του 
Δημοσίου, όπου δεν προβλέπεται από ειδικές κατά περί¬ 
πτωση διατάξεις, καθορίζεται με απόφαση του Υπουργού 
Οικονομικών ή σε περιπτώσεις δανείων εκδιδομένων στο 
εξωτερικό όπως ορίζεται στη σχετική σύμβαση ή τις ειδι¬ 
κές συμφωνίες ή παραρτήματα αυτών. 

3. Ο ποιοτικός, ποσοτικός και αριθμητικός έλεγχος των 
τίτλων που εκτυπώνονται γίνεται από υπαλλήλους του Γε¬ 
νικού Λογιστηρίου του Κράτους και εφ' όσον είναι ανα¬ 
γκαίο και από υπαλλήλους του ΙΕΤΑ ή με την ευθύνη της 
εκτυπωτικής μονάδας εσωτερικού ή εξωτερικού. 

4. Η διαχείριση και η διακίνηση των τίτλων των Δανείων 
του Δημοσίου γίνεται από τον πράκτορα ή τους πράκτορες 
του Ελληνικού Δημοσίου βάσει ειδικών συμβάσεων σύμ¬ 
φωνα με τις κατά περίπτωση οδηγίες της Διεύθυνσης Δη¬ 
μοσίου Χρέους του Υπουργείου Οικονομικών. 

Στις περιπτώσεις δανείων εκδιδομένων στο εξωτερικό η 
διαχείριση και διακίνηση των τίτλων των Δανείων του Δη¬ 
μοσίου γίνεται σύμφωνα με τα οριζόμενα στη σχετική σύμ¬ 
βαση και τις ειδικές συμφωνίες. 

5. Μητρώα των δια τίτλων Δανείων του Δημοσίου τηρού¬ 
νται στην αρμόδια Δ/νση Δημοσίου Χρέους ή στους πρά¬ 
κτορες που ορίζονται βάσει ειδικών συμβάσεων και συμ¬ 
φωνιών. 

Άρθρο 5 

Δαπάνες Εκτύπωσης Τίτλων του Δημοσίου 

1. Η αποζημίωση για την εκτέλεση των εργασιών εκτύ¬ 
πωσης των τίτλων δανείων που εκδίδονται στο εσωτερικό 
καθορίζεται με απόφαση του Υπουργού των Οικονομικών, 
ενώ στις περιπτώσεις δανείων που εκδίδονται στο εξωτε¬ 
ρικό καθορίζονται στις σχετικές συμβάσεις και ειδικές 
συμφωνίες. 

Άρθρο 6 

Απόσυρση, ακύρωση, καταστροφή Τίτλων του Δημοσίου 

1. Οι τίτλοι των Δανείων του Δημοσίου που εκδίδονται 
στο εσωτερικό και αποσύρονται με οποιοδήποτε τρόπο 
από την κυκλοφορία αφού ακυρωθούν όπως ορίζεται κάθε 
φορά, συγκεντρώνονται στην Τράπεζα της Ελλάδος ή τον 
εξουσιοδοτημένο πράκτορα. Σε περίπτωση ακινητοποίη- 
σης και αποϋλοποίησης των φυσικών σε κυκλοφορία τί¬ 
τλων οι τίτλοι συγκεντρώνονται στην Τράπεζα Ελλάδος ή 
όπου αλλού ορισθεί, με ειδική απόφαση σύμφωνα με τις 
ισχύουσες διατάξεις, στην οποία προβλέπεται και η σχε¬ 
τική διαδικασία ακινητοποίησης ή αποϋλοποίησης, 

Μετά από έλεγχο και καταμέτρηση, όπως ορίζουν οι ει¬ 
δικές διατάξεις νόμων και οι σχετικές αποφάσεις κατα- 
στρέφονται με καύση, πολτοποίηση ή άλλο μηχανικό 
μέσο, βάσει πρακτικών καταστροφής των τίτλων. 

2.0 έλεγχος πληρωμών που έγιναν σε βάρος των διαφόρων 
λογαριασμών πρόβλεψης και η ενημέρωση των μητρώων των 
τίτλων γίνεται από τη Διεύθυνση Δημοσίου Χρέους. 

3.Στις περιπτώσεις δανείων που εκδίδονται στο εξωτε¬ 
ρικό οι διαδικασίες απόσυρσης, ακύρωσης, καταστροφής 
κ.λ.π. ρυθμίζονται στις ειδικές συμβάσεις και ειδικές συμ¬ 
φωνίες. 

Άρθρο 7 

Διαχείριση Δημοσίου Χρέους 

Η διαχείριση του Δημοσίου Χρέους εν γένει, διενεργεί- 


ται σύμφωνα με τις ισχύουσες διατάξεις. 

Ο Υπουργός Οικονομικών συνάπτει τα δάνεια και δια¬ 
χειρίζεται το εσωτερικό και το εξωτερικό χρέος χρησιμο¬ 
ποιώντας όλες τις σύγχρονες μεθόδους και τεχνικές που 
προσφέρονται διεθνώς. 

Για τη διαχείριση του Δημοσίου Χρέους εφαρμόζονται 
κατ' αναλογίαν οι διαδικασίες που ισχύουν κατά τη σύ¬ 
ναψη, πραγματοποίηση, παρακολούθηση, εξυπηρέτηση 
κ.λ.π. των Δανείων του Δημοσίου. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1997 

Ο ΥΦΥΠΟΥΡΓΟΓ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-+- 

Αριθ. 40009 (3) 

Μετονομασία της ειδικότητας «μηχανικός κατασκευής ερ- 

γαλειοσυστημάτων» σε «τεχνίτης κατασκευαστής ερ¬ 
γαλείων και καλουπιών». 

ΟΙ ΥΠΟΥΡΓΟΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του ΝΔ 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού» (ΦΕΚ 112/Α/14.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α/16.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (ΦΕΚ 
201/Α/14.9.95). 

γ) Τις διατάξεις του άρθρου 9 του Ν. 1566/85 «Δομή και 
λειτουργία της Πρωτοβάθμιας και Δευτεροβάθμιας εκπαί¬ 
δευσης και άλλες διατάξεις» (ΦΕΚ 167/Α/30.9.85). 

δ) Την απόφασή μας αριθ. 40190/29.7.83 «Ίδρυση εκ¬ 
παιδευτικών Μονάδων Μαθητείας ΟΑΕΔ και καθορισμός 
λειτουργίας των σύμφωνα με το Ν. 1346/83», όπως τρο¬ 
ποποιήθηκε με την αριθ. 40038/25.2.91 όμοια και την 
40313/84 «Ίδρυση Εκπαιδευτικών Μονάδων Μαθητείας 
με την επωνυμία Κέντρο Τεχνολογικής Εκπαίδευσης και 
Εφαρμογών» όμοιά της. 

ε) Τη σχετική πρόταση του Δ.Σ. του ΟΑΕΔ (απόφαση ΔΣ 
2258/48/23.12.1996 και έγγραφο Β 
100334/10.1.1997). 

στ) Ότι από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
Ο.Α.Ε.Δ., αποφασίζουμε: 

Εγκρίνουμε την μετονομασία της ειδικότητας από «μη¬ 
χανικός κατασκευής εργαλειοσυοτημάτων» σε «τεχνίτης 
κατασκευής εργαλείων και καλουπιών» για τις σχολές Μα¬ 
θητείας του Ο,Α,Ε.Δ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα, 28 Μαρτίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΟΝ 

ΘΡΗΣΚΕΥΜΑΤΩΝ ΑΣΦΑΛΙΣΕΩΝ 

ΓΕΡΑΣΙΜΟΣ ΑΡΣΕΝΗΣ ΜΙΛΤΙΑΔΗΣ ΠΑΠΑΪΩΑΝΝΟΥ 

- » 

Αριθ. Φ29/388 (4) 

Αύξηση των συντάξεων των Κλάδων Κύριας & Επικουρικής 
Ασφάλισης του Τ.Α.Ν.Π.Υ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις» 
(α' 165) και τις διατάξεις του άρθρου 33 του Ν. 1902/90 
(Α' 138). 

2. Τις διατάξεις του άρθρου 30 παρ. 2 του Ν. 1027/80 
(Α' 49) όπως ισχύουν μετά την αντικατάσταση τους με το 
άρθρο 7 του Ν. 1275/82 (Α' 100) και μετά την προσθήκη 
του άρθρου 43 του Ν. 1469/84 (ΑΊ11), που αναφέρονται 
στην αναδρομικότητα των διοικητικών πράξεων αυξήσεων 
συντάξεων. 

3. Τις διατάξεις του Ν. 1558/85 «Κυβέρνηση & Κυβερ¬ 
νητικά Όργανα» Ν. 137) το Π.Δ. 377/96 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ Α' 244) και την αριθμ. 80078/96 Κοινή Απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων» (ΦΕΚ Β’ 924), «Ανάθεση αρμοδιο¬ 
τήτων στον Υφυπουργό Κοινωνικών Ασφαλίσεων». 

4. Το Π.Δ. 213/92 «Οργανισμός της Γενικής Γραμμα¬ 
τείας Κοινωνικών Ασφαλίσεων του Υπουργείου Εργασίας 
και Κοινωνικών Ασφαλίσεων (Α' 102). 

5. Το Π.Δ. 372/95 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (Α' 201). 

6. Το αριθμ. 1479/6/15.1.1997 έγγραφο του Υπουρ¬ 
γείου Εθνικής Οικονομίας. 

7. Τη γνώμη του Δ.Σ. του ΤΑΝΠΥ, που διατυπώθηκε 
κατά την 283/11.2.1997 Συνεδρίασή του. 

8. Τις με αριθμ. 34/14.3.1997 και 34/18.3.1997 Οικο¬ 
νομικές εκθέσεις της Δ/νσης Αναλογιστικών Μελετών της 
Γενικής Γραμματείας Κοινωνικών Ασφαλίσεων. 

9. Τις διατάξεις του άρθρου 27 του Ν. 2081/92 (Α' 154) 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του κρατικού 
Προϋπολογισμού του Τ.Α.Ν.Π.Υ. ύψους περίπου 112 εκα¬ 
τομμυρίων δρχ. για τον Κλάδο Κύριας Σύνταξης και 207 
εκατομμυρίων δρχ. για τον Κλάδο Επικουρικής Σύνταξης 
για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611, 0615, 0618 για τον Κλάδο Κύριας Ασφάλισης και 
από τις πιστώσεις των Κ.Α. 0621, 0636, 0637, για τον 
Κλάδο Επικουρικής Ασφάλισης του Τ.Α.Ν.Π.Υ., το σύνολο 
των οποίων ανέρχεται σε 5,6 δις αποφασίζουμε: 

Οι συντάξεις και τα κατώτατα όρια των συντάξεων των 
συνταξιούχων των Κλάδων Κύριας & Επικουρικής Ασφάλι¬ 
σης του Τ.Α.Ν.Π.Υ., των οποίων το συνταξιοδοτικό δικαί¬ 
ωμα εμπίπτει στο μέχρι 31.12.1996 χρονικό διάστημα αυ¬ 


ξάνονται ως εξής: 

1. Από 1.1.1997 αύξηση 2,5% στις συντάξεις μέχρι του 
ποσού των 270.000 δρχ. όπως έχουν διαμορφωθεί την 
31.12.1996, ως διορθωτικό ποσό του προηγούμενου 
έτους. 

2. Από 1.1.197: 

α) Για ποσό σύνταξης μέχρι 130.000 δρχ. αύξηση 2%. 

β) Για το τμήμα σύνταξης από 130.001 έως 280.000 
δρχ. αύξηση 1%. 

γ) Γ ία το τμήμα σύνταξης άνω των 280.000 δρχ. δεν χο¬ 
ρηγείται καμμιά αύξηση. 

3. Από 1.7.1997 στα ποσά των συντάξεων, όπως έχουν 
διαμορφωθεί την 30.6.1997: 

α) Γ ια ποσό σύνταξης μέχρι 130.000 δρχ. αύξηση 2,5%. 

β) Για τμήμα σύνταξης από 130.001 έως 280.000 δρχ. 
αύξηση 1,25%. 

γ) Γ ια το τμήμα σύνταξης άνω των 280.000 δρχ. δεν χο¬ 
ρηγείται καμμιά αύξησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1997 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- » - 

Αριθ. 7038 (5) 

Σύσταση αμιγούς Κοινοτικής Επιχείρησης στην Κοινότητα 

Άνω Λαψίσιας Ν. Ιωαννίνων με την επωνυμία: «ΠΝΕΥ- 

ΜΑΤΙΚΟ-ΠΟΛΙΤΙΣΤΙΚΟ ΚΕΝΤΡΟ ΑΝΩ ΛΑΨΙΣΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και 287 του Π.Δ./τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 
ΦΕΚ τεύχος Β’. 

3. Τηναπόφαση του Κοινοτικού Συμβουλίου ΆνωΛαψί- 
στας του Νομού Ιωαννίνων αριθμ. 10/1997, αποφασί¬ 
ζουμε: 

1. Συνιοτάται στην Κοινότητα Άνω Λαψίστας του Νομού 
Ιωαννίνων επιχείρηση με την επωνυμία: «ΠΝΕΥΜΑΤΙΚΟ— 
ΠΟΛΙΤΙΣΤΙΚΟ ΚΕΝΤΡΟ ΑΝΩ ΛΑΨΙΣΤΑΣ» ως ίδιο Νομικό 
Πρόσωπο Ιδιωτικού Δικαίου το οποίο διέπεται από τις δια¬ 
τάξεις των άρθρων 277 έως 284, 287, 291 και 304 του 
Π.Δ/τος 410/95, (Δημοτικός και Κοινοτικός Κώδικας). 

2. Σκοπός της Επιχείρησης είναι: η κοινωνική και πολιτι¬ 
στική ανάπτυξη της Κοινότητας. 

3. Η Επιχείρηση διοικείται από πενταμελές (5) Διοικη¬ 
τικό Συμβούλιο, που τα μέλη του ορίζονται μαζί με ανα¬ 
πληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Κοινοτικού Συμβουλίου ένας εί¬ 
ναι εκπρόσωπος του Γεωργικού Συν/σμού Άνω Λαψίστας 
και ένας (1) μέλος είναι δημότης ή κάτοικος Άνω Λαψί¬ 
στας που να έχουν πείρα ή γνώσεις σχετικές με το αντικεί¬ 
μενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η Επιχείρηση απασχολεί περισσότε¬ 
ρους από είκοσι εργαζομένους. 

4. Η διάρκεια της Επιχείρησης είναι είκοσι (20) χρόνια 
από τη δημοσίευση της απόφασης αυτής στην Εφημερίδα 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

της Κυβέρνησης. 

5. Έδρα της Επιχείρησης είναι η Κοινότητα Άνω Λαψϊ- 
στας του Νομού Ιωαννίνων. 

6. Το κεφάλαιο που διαθέτει η Κοινότητα Άνω Λαψί- 
στας στην Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9 του Ν. 2190/20 ως εξής: 

Β. Μετρητά ποσό 63.750.000 δρχ. 

7. Πόροι της Επιχείρησης είναι: Τα έσοδα από την εκμε¬ 
τάλλευση του Πνευματικού - Πολιτιστικού Κέντρου και 
γενικά την άσκηση της δραστηριότητάς της, οι πρόσοδοι 
από την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις. 

8. Η Επιχείρηση διαλύεται: 

(α) Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Πε¬ 
ριφερειακού Διευθυντή. 

(β) Όταν λήξει χωρίς να παραταθεί η διάρκεια της Επι¬ 
χείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθά¬ 
ριση- 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται. 

9. Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείριση 
και εποπτεία της Επιχείρησης, διέπονται από τις σχετικές 
με τις Δημοτικές και Κοινοτικές Επιχειρήσεις διατάξεις 
του Π.Δ,/τος 410/95 και την με αριθμό 25027/9.4.84 
απόφαση του Υπουργού Εσωτερικών, που δημοσιεϋθηκε 
στο ΦΕΚ 244/19.4.84 τεύχος Β'. 

10. Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας Άνω 
Λαψίστας ποσού δρχ. 63.750.000 δρχ. (Σελ. 37 Κ.Α. 
212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Μαρτίου 1997 

Με εντολή Γ.Γ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

—— 4 - 

Αριθ. 6505 (6) 

Σύσταση Νομικού Προσώπου Δημοσίου Δικαίου στην Κοι¬ 
νότητα Κάτω Λαψίστας Ν. Ιωαννίνων με την επωνυμία: 
«ΥΠΗΡΕΣΙΑ ΠΡΑΣΙΝΟΥ ΚΑΤΩ ΛΑΨΙΣΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθμ. 15/1997 απόφαση του Κοινοτικού Συμ¬ 
βουλίου Κάτω Λαψίστας, αποφασίζουμε: 

1. Συστήνουμε στην Κοινότητα Κάτω Λαψίστας Ν. Ιωαν¬ 
νίνων Νομικού Προσώπου Δημοσίου Δικαίου, με την επω¬ 
νυμία: «ΥΠΗΡΕΣΙΑ ΠΡΑΣΙΝΟΥ ΚΑΤΩ ΛΑΨΙΣΤΑΣ». 

2. Σκοπός του Νομικού Προσώπου είναι: 


α) Αναδάσωση χέρσων περιοχών της Κοινότητας, 
β) Καθαρισμός των πεύκων. 

Υ) Λήψη μέτρων για αντιπυρική προστασία. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας ποσού 100.000 
δρχ. 

β) Κάθε είδους εισφορές, δωρεές, κληρονομιές, συν¬ 
δρομές πολιτών, 
γ) Κάθε παροχή του Κράτους, 
δ) Κάθε νόμιμη πρόσοδος. 

4. Το Νομικού Προσώπου εκπροσωπείται στα δικαστή¬ 
ρια και οε κάθε Αρχή από τον Πρόεδρο του Δ.Σ. και οε πε¬ 
ρίπτωση απουσίας του ή κωλύματος από τον Αντιπρόε¬ 
δρο. 

5. Κάλυψη δαπάνης: (Άρθρο 27 Ν. 2081/92). 

Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας Κάτω Λαψίστας πο¬ 
σού δρχ. 100.000 δρχ (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Μαρτίου 1997 

Με εντολή Γ.Γ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 6504 ( 7) 

Σύσταση Νομικού Προσώπου Δημοσίου Δικαίου στην Κοι¬ 
νότητα Κάτω Λαψίστας Ν. Ιωαννίνων με την επωνυμία: 
«ΚΕΝΤΡΟ ΙΑΤΡΙΚΗΣ ΠΡΟΛΗΨΗΣ ΚΑΙ ΠΡΟΝΟΙΑΣ 
ΚΑΤΩ ΛΑΨΙΣΤΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθμ. 16/1997 απόφαση του Κοινοτικού Συμ¬ 
βουλίου Κάτω Λαψίστας, αποφασίζουμε: 

1. Συστήνουμε στην Κοινότητα Κάτω Λαψίστας Ν. Ιωαν¬ 
νίνων Νομικού Προσώπου Δημοσίου Δικαίου, με την επω¬ 
νυμία: «ΚΕΝΤΡΟ ΙΑΤΡΙΚΗΣ ΠΡΟΛΗΨΗΣ ΚΑΙ ΠΡΟΝΟΙΑΣ 
ΚΑΤΩ ΛΑΨΙΣΤΑΣ». 

2. Σκοπός του Νομικού Προσώπου είναι η αντιμετώπιση 
των προβλημάτων της υγείας, μέσω ενεργειών πρόληψης 
των ασθενειών καθώς και η υποστήριξη ειδικού πληθυ¬ 
σμού της Κοινότητας, μέσω ενεργειών βελτίωσης του επι¬ 
πέδου και της ποιότητας ζωής. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας ποσού 200.000 

δρχ· 

β) Επιχορηγήσεις από φορείς του Κράτους, 
γ) Πάσης φύσε ως δωρέές, κληροδοτήματα, μισθώματα 
από ακίνητα. 

4. Το Νομικό Πρόσωπο εκπροσωπείται στα δικαστήρια 
και σε κάθε Αρχή από τον Πρόεδρο του Δ.Σ. και σε περί¬ 
πτωση απουσίας του ή κωλύματος από τον Αντιπρόε¬ 
δρο. 

5. Κάλυψη δαπάνης: (Άρθρο 27 Ν. 2081/92). 

Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας Κάτω Λαψίστας πο¬ 
σού δρχ. 200.000 δρχ. (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Μαρτίου 1997 

Με εντολή Γ.Γ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 1617-4-1258 (8) 

Σύσταση συνδέσμου Δήμων Αγ. θεοδώρων και Κοινοτή¬ 
των Γαλατακίου, Ισθμιας, Κατακαλίου, Κόρφου καιΣο- 
φικοϋ με την επωνυμία «Σύνδεσμος ΟΤΑ προστασίας 
του Σαρωνικού Κόλπου - Ο ΣΑΡΩΝΙΚΟΣ». 

Ο ΑΝ. ΠΕΡ/ΚΟΥ Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 206 του ΠΔ 410/95. 

2. Τις διατάξεις του άρθρ. 27 Ν. 2081 /92 που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

3. Την αριθ. 14/156/96 απόφαση του Δημ. Συμβ. Αγ. 
θεοδώρων και τις αριθ. 92/96 112/96 & 7/97 38/96, 
5/97 και 18.90.96 αποφάσεις των Κοινοτικών Συμβου¬ 
λίων Γαλατακίου, Ισθμιας, Κατακαλίου, Κόρφου και Σοφι- 
κού αντίστοιχα «περί σύστασης συνδέσμου με την επωνυ¬ 
μία Σύνδεσμος ΟΤΑ για την προστασία του Σαρωνικού 
Κόλπου - Ο ΣΑΡΩΝΙΚΟΣ», αποφασίζουμε: 

Νομιμοποιούμε την αριθ. 14/156/96, απόφαση του 
Δημ. Συμβουλίου Αγ.θεοδώρων και τις αριθ. 92/96, 
112/96 & 7/97, 38/96, 5/97 και 18.90.96 αποφάσεις των 
Κοιν. Συμβ. Γαλατακίου, Ισθμιας, Κατακαλίου, Κόρφου και 
Σοφικού αντίστοιχα «περί σύστασης συνδέσμου με την 
επωνυμία «Σύνδεσμος ΟΤΑ Προστασίας του Σαρωνικού 
Κόλπου - Ο Σαρωνικός» του οποίου οι σκοποί τα έσοδα η 
έδρα και η χρονική διάρκεια έχουν ως κατωτέρω: 

1. Σκοποί: 

α) Η διάσωση, προστασία, ανάδειξη και αξιοποίηση του 
περιβάλλοντος και οικοσυστήματος στην περιοχή του Σα- 
ρωνικού Κόλπου. 

β) Η ευαισθητοποίηση και ενημέρωση των κατοίκων σε 
θέματα προστασίας περιβάλλοντος. 

γ) Η εκπόνηση πόσης φύσεως μελετών και η ανάπτυξη 
ερευνητικής δραστηριότητας στο χώρο του Σαρωνικού 
Κόλπου με σκοπό την προστασία του και την οικολογική 
αναβάθμιση. 

δ) Ο κοινός προγραμματισμός και η εκτέλεση έργων 
κοινωνικού χαρακτήρα καθώς και η εκπόνηση, επεξεργα¬ 
σία και υλοποίηση προγραμμάτων προστασίας του περι¬ 
βάλλοντος στην θάλασσα, έδαφος, ακτές, αέρα και υδά¬ 
τινο δυναμικό. 

ε) Η αξιοποίηση όλων των χρηματοδοτικών δυνατοτή¬ 
των σε εθνικό, Κοινοτικό και διεθνές επίπεδο για την οικο¬ 
λογική προστασία και ανάπτυξη της περιοχής του Σαρωνι- 
κού Κόλπου. 

στ) Ο εντοπισμός και ο έλεγχος κάθε θαλάσσιας ατμο¬ 
σφαιρικής και επίγειας μορφής ρύπανσης στην περιοχή 
δραστηριότητας του Συνδέσμου. 

ζ) Η λήψη μέτρων για την καθαριότητα και προστασία 
της περιοχής. 

η) Η παροχή επιστημονικής υποστήριξης στα μέλη του 
και η ανάληψη πρωτοβουλιών σε θέματα χωροταξίας και 
περιβάλλοντος. 

θ) Η διοργάνωση συνεδρίων, ημερίδων, πολιτιστικών 


προγραμμάτων κατάρτισης για εκπροσώπους και στελέχη 
Τ.Α. δημότες και άλλων κοινωνικών φορέων. 

ι) Η ανάπτυξη συνεργασίας με άλλους τοπικούς και κε¬ 
ντρικούς φορείς για την πρόσφορη αξιοποίηση όλων των 
προαναφερομένων σκοπών. 

2. Έσοδα 

α) Η ετήσια εισφορά των ΟΤΑ σε ποσοστό 2% επί των 
τακτικών εσόδων του προϋπολογισμού. 

β) Δωρεές επιχορηγήσεις από το Δημόσιο ή άλλα φυ¬ 
σικά ή νομικά πρόσωπα ή οργανισμούς του εσωτερικού & 
εξωτερικού καθώς και πόροι από ΕΕ. 
γ) Πρόσοδοι από την περιουσία του Συνδέσμου. 

3. Έδρα του Συνδέσμου ορίζεται η Ισθμιας {κοινοτικό 
κατάστημα Ισθμιας). 

4. Η χρονική διάρκεια του συνδέσμου ορίζεται σε (30) 
τριάντα χρόνια. 

5. Η εκλογή, η λειτουργία, οι αρμοδιότητες των οργάνων 
διοίκησης και η οργάνωση και λειτουργία του Συνδέσμου, 
διέπονται από τις διατάξεις του ΠΔ 410/95 τις σχετικές με 
τους συνδέσμους. 

Από τις διατάξεις αυτής της απόφασης προκαλείται δα¬ 
πάνη σε βάρος των προϋπολογισμών του Δήμου και των 
Κοινοτήτων των μελών του συνδέσμου ίση με το 2% των 
τακτικών εσόδων του προϋπολογισμού του Δήμου και 
κόθε Κοινότητας για το έτος 1997 και για καθένα από τα 
επόμενα Οικ. έτη. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κόρινθος, 4 Μαρτίου 1997 

Με εντολή Γ.Γ. Περιφ. 

Ο Αν. Π.Δ. 

Ε. ΤΖΩΡΤΖΑΚΗΣ 

-4- 

Αριθ. 1190 (9) 

Σύσταση Νομικού Προσώπου στο Δήμο Κέας Ν. Κυκλά¬ 
δων με την επωνυμία: «Σχολική Επιτροπή 2θέσιου Δη¬ 
μοτικού Σχολείου και Νηπιαγωγείου Κορησσίας». 

Η ΑΝΑΠΛ/ΤΡΙΑ ΠΕΡΙΦ/ΚΟΥ Δ/ΝΤΗ Ν. ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) της παρ. 8-15 του άρθ. 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις», 
β) του άρθρου 203 του Δ Κ. Κώδικα (Π.Δ. 410/95). 
γ) του άρθρου 14 του Ν. 2399/96. 

2. Την 6/97 απόφαση του Δημοτικού Συμβουλίου Κέας, 
αποφασίζουμε: 

1. Συστήνουμε στον Δήμο Κέας του Νομού Κυκλάδων 
ίδιο Νομικό Πρόσωπο με την επωνυμία: «Σχολική Επι¬ 
τροπή 2θέσιου Δημοτικού Σχολείου και Νηπιαγωγείου Κο¬ 
ρησσίας». 

2. Σκοπός του Νομικού Προσώπου είναι: 

α) η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) η εκτέλεση μικρών έργων για επισκευή και συντή¬ 
ρηση των διδακτηρίων. 

γ) η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 

βιβλία για τη σχολική βιβλιοθήκη και γενικά με άλα τα μέσα 
που είναι απαραίτητα για τη λειτουργία τους και γενικό¬ 
τερα λήψη όλων των μέτρων που κρίνονται για τη στήριξη 
της διοικητικής λειτουργίας των σχολικών μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Κέας. 

β) Ετήσια επιχορήγηση του Κράτους 

γ) Κάθε είδους εισφορές, δωρεές, κληρορονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Το Νομικό Πρόσωπο διοικείται από διοικητικό συμ¬ 
βούλιο που ορίζεται από το Δημοτικό Συμβούλιο. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

5. Το Νομικό Πρόσωπο εκπροσωπείται στο Δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπ/σμού του Δήμου Κέας. Το 
ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 5 Μαρτίου 1997 

Με εντολή Γ.Γ. Περιφ. Νότιου Αιγαίου 
Η Αναπλ. περιφ. Δ/ντή 
ΒΑΣΙΛΙΚΗ ΒΟΛΙ ΚΑΚΗ 

-♦ 

Αριθ. 10094 (10) 

Ψήφιση Ο.Ε.Υ. Κοινότητας Μύθων Ν. Λασιθίου. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΛΑΣΙΘΙΟΥ 
Έχοντας υπόψη: 

1- Τις διατάξεις του άρθρου 12 του Ν. 1188/81 όπως 
αντικαταστάθηκε με αυτές του άρθρου 26 του Ν. 
1832/89 και του άρθρου 8 παρ. 5 του Ν. 2307/95. 

2. Τηναριθμ. 14/1996 απόφαση του Κ.Σ. Μύθων με την 
οποία ψηφίζεται ο ΟΕΥ της Κοινότητας. 


3. Την αριθμ. 25/1996 σύμφωνη γνωμοδότηση του 
Υπηρεσιακού Συμβουλίου του άρθρου 8 του Ν. 2307/95 
που διατυπώθηκε στο αριθμ. 5/1996 πρακτικό του. 

4. Όλο το σχετικό φάκελλο, αποφασίζουμε: 

Εγκρίνουμε τηναριθμ. 14/1996 απόφαση του Κοινοτι¬ 
κού Συμβουλίου Μύθων με την οποία ψηφίζεται ο ΟΕΥ 
Κοινότητας και συστήνεται μία (1) θέση Γραμματέα του 
κλάδου ΔΕΙ με βαθμό Β’ όπως παρακάτω: 

ΑΡΘΡΟ Ιο: 

Η οργανική σύνθεση, διαβάθμιση και κατάταξη του προ¬ 
σωπικού της Κοινότητας ορίζεται ως εξής: 

Κατηγορία ΔΕ 

Κλάδος ΔΕΙ Διοικητικού 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας 1997 δραχμές 
4.200.000 και για κάθε ένα από τα επόμενα έτη. 

Για την κάλυψη της παραπάνω δαπάνης έχει εγγράφει 
στον προϋπολογισμό της Κοινότητας τρέχοντος οικονομι¬ 
κού έτους στον ΚΑ 05/111.1, ποσό δρχ. 4.200.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Νικόλαος, 7 Μαρτίου 1997 

Με εντολή Γ.Γ. Περιφ. Κρήτης 
ΓΕΩΡΓΙΟΣ ΠΟΤΑΜΙΑΝΑΚΗΣ 

-♦ 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Η επωνυμία του Νομικού Προσώπου που συστήθηκε με 
την 15212/2.12.91 απόφαση του Νομάρχη Κυκλάδων και 
τροποποιήθηκε με την 466/24.1.97 απόφαση της Αναπλ/ 
τριας Περιφ/κής Δ/ντριας και δημοσιεύθηκε στο ΦΕΚ 
105/τ.Β'/18.2.97 διορθώνεται από το εσφαλμένο «Σχο¬ 
λική Επιτροπή Δημοτικού Σχολείου Μεσαριός-Βόθωνα 
και Νηπιαγωγείου Βόθωνα Θήρας» στο ορθό: «Σχολική 
Επιτροπή Δημοτικού Σχολείου Μεσαριός-Βόθωνα και Νη¬ 
πιαγωγείου Μεσαριάς - Βόθωνα Θήρας». 

(Από την Περιφ. Δ/ση Ν. Κυκλάδων) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031)423956 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Απο 16 σελίδες και άνωπροσούξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ. 

Β' {Υπουργικές αποφάσεις κ.τλ.) 

50.000 


2.500 

Γ" (Διορισμοί, απολύσεις κ.τλ. Δημ. Υπαλλήλων) 

10.000 

» 

500 


Δ' (Απαλλοτριώσεις, πολεοδομία κτλ.) 

50.000 

» 

2.500 


Αναπτυξιακών Πράξεων (Τ.Α.Π.Σ.) 

25.000 

,> 

1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 


Παράρτημα (Πίνακες επιτυχόντων διαγωνισμών) 

5.000 


250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 


Ανώτατου Ειδικού Δικαστηρίου (Α.Ε.Δ.) 

3.000 

» 

150 


Ανωνύμων Εταιρειών & Ε.Π.Ε. 

250.000 


12.500 


Προκηρύξεων Α.Σ.Ε.Π. 

10.000 


500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομέςτου εξωτερικού επιβαρύνονται πέρα τωνπαραπάνωαναιρερομένωνποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του Τ ΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του 7Α- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό τουΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληοώνουν το μισό χρηματικό 
ποπο της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ενα χρόνο, που αρχίζει την 1η Ιανουάριου και λήγε; την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_ Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















